Z A P I S N I K

1. konstituirajuće sjednice Vijeća Mjesnog odbora Jarun, održane 25. lipnja 2021.


Sjednica se održava u velikoj dvorani u Područnom uredu Trešnjevka, Park Stara Trešnjevka 2, dvorana 314, s početkom u 14:00 sati.

Sukladno članku 50. stavku 2. Odluke o izborima članova vijeća gradskih četvrti i članova vijeća mjesnih odbora, po ovlaštenju pročelnice Gradskog ureda za mjesnu samoupravu, sjednici predsjedava Marijana Hrestak voditeljica područnog odsjeka Trešnjevka-jug.
Nakon intoniranja himne Republike Hrvatske i kraćeg pozdravnog govora predsjedateljica konstatira nazočnost većine članova Vijeća i otvara konstituirajuću sjednicu Vijeća Mjesnog odbora Jarun.
NAZOČNI IZABRANI ČLANOVI VIJEĆA:

Mario Devčić, Lea Galović, Franjo Klečina, Hrvoje Kuharić, Ljiljana Marks Šikić, Nikola Peruničić, Krešimir Petlić, Lora Rajić, Vladimir Slošić, Damir Švizer i Petar Vranjković.
NENAZOČNI ČLANOVI VIJEĆA: - nema
OSTALI NAZOČNI:


- Jagoda Novak, članica Vijeća Gradske četvrti Trešnjevka - jug
            - Marijana Hrestak, voditeljica Područnoga odsjeka Trešnjevka-jug
            - Božidarka Ciglar, viša stručna suradnica u Gradskom uredu za mjesnu samoupravu

            - Afan Mehmedović, viši stručni referent u Gradskom uredu za mjesnu samoupravu


- Anton Ljevar, stručni referent u Gradskom uredu za mjesnu samoupravu

- Zvonimir Mikša, stručni referent u Gradskom uredu za mjesnu samoupravu

Na prijedlog predsjedatelja Vijeće bez rasprave, jednoglasno, utvrđuje

DNEVNI RED

1. Osnivanje i izbor Mandatnog povjerenstva

2. Izvješće Mandatnog povjerenstva o provedenim izborima za članove Vijeća
Mjesnog odbora Jarun 

3. Polaganje prisege članova Vijeća

4. Izbor predsjednika Vijeća
5. Izbor potpredsjednika Vijeća

6. Pitanja i prijedlozi
Predsjedava Mario Devčić, kao privremeni predsjedatelj u smislu odredbe članka 50. stavka 3. Odluke o izborima članova vijeća gradskih četvrti i članova vijeća mjesnih odbora.
Predsjedatelj konstatira da je nazočno 11 izabranih članova, od ukupno 11 članova Vijeća, što znači da Vijeće može pravovaljano odlučivati, te otvara nastavak sjednice.

Ad 1. Osnivanje i izbor Mandatnog povjerenstva
Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.

Bez rasprave, Vijeće jednoglasno, donosi
Z A K LJ U Č A K

o osnivanju i izboru članova Mandatnog povjerenstva

1. Osniva se Mandatno povjerenstvo Vijeća Mjesnog odbora Jarun (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak mandata zamjeniku člana Vijeća.


3. U Mandatno povjerenstvo biraju se:


za predsjednika: Lora Rajić


za članove: 1. Nikola Peruničić  i


                   2. Petar Vranjković.

Ad 2. Izvješće Mandatnog povjerenstva o provedenim izborima za članove Vijeća Mjesnog odbora Jarun s prijedlogom za verifikaciju mandata članovima Vijeća 
Predsjedatelj predlaže 10 minutnu stanku te Vijeće nastavlja s radom u 14:20.
Predsjednica Mandatnog povjerenstva podnosi izvješće. (Potpisano izvješće prilaže se ovom zapisniku.) 

Predsjedateljica otvara raspravu.


Bez rasprave Vijeće jednoglasno, donosi

Z A K LJ U Č A K

o Izvješću Mandatnog povjerenstva
           I. Prima se na znanje Izvješće Mandatnog povjerenstva i verificiraju se mandati sljedećim članovima/članicama Vijeća: 


1.   MARIO DEVČIĆ

 
MOŽEMO!, ZAGREB JE NAŠ!, NL, Zelena alternativa 




ORaH, ZA GRAD

2.   LEA GALOVIĆ


MOŽEMO!, ZAGREB JE NAŠ!, NL, Zelena alternativa 




ORaH, ZA GRAD

3.   FRANJO KLEČINA

DP, ZELENA LISTA

4.   HRVOJE KUHARIĆ

MOŽEMO!, ZAGREB JE NAŠ!, NL, Zelena alternativa 




ORaH, ZA GRAD

5.   LJILJANA MARKS – ŠIKIĆ
MOŽEMO!, ZAGREB JE NAŠ!, NL, Zelena alternativa 




ORaH, ZA GRAD

6.   NIKOLA PERUNIČIĆ

SDP

7.   KREŠIMIR PETLIĆ

MOŽEMO!, ZAGREB JE NAŠ!, NL, Zelena alternativa 




ORaH, ZA GRAD

8.   LORA RAJIĆ


MOŽEMO!, ZAGREB JE NAŠ!, NL, Zelena alternativa 




ORaH, ZA GRAD
9.  VLADIMIR SLOŠIĆ

MOST

10. DAMIR ŠVIZER


HDZ, HSLS, HSU

11. PETAR VRANJKOVIĆ   
HDZ, HSLS, HSU

3. Ovaj će se Zaključak dostaviti Gradskom uredu za mjesnu samoupravu, Ulica grada Vukovara 56a.

Ad 3. Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.

/Potpisani tekstovi prisege članova Vijeća prilažu se spisu./

Ad 4. Izbor predsjednika Vijeća

Predsjedatelj obavještava članove Vijeća da je u skladu s Poslovnikom Vijeća podnesen jedan prijedlog za izbor predsjednika Vijeća.
Prijedlog da se za predsjednicu izabere Ljiljana Marks Šikić podnijeli su članovi: Mario Devčić, Lea Galović, Krešimir Petlić i Lora Rajić /Prijedlog se prilaže spisu./
Predsjedatelj otvara raspravu.


Budući da nitko ne traži riječ, predsjedatelj poziva izabrane članove Vijeća da se o prijedlogu izjasne dizanjem ruke.

Za kandidatkinju Ljiljanu Marks Šikić glasovalo je 7 članova Vijeća, a 4 člana Vijeća su SUZDRŽANA.


Predsjedatelj utvrđuje da je Ljiljana Marks Šikić dobila većinu glasova svih članova Vijeća i konstatira da Vijeće donosi
Z A K LJ U Č A K

o izboru predsjednice Vijeća Mjesnog odbora Jarun


1. Za predsjednika Vijeća Mjesnog odbora Jarun izabrana je Ljiljana Marks Šikić.


2. Ovaj će zaključak biti objavljen na oglasnoj ploči u sjedištu Mjesnog odbora.


Predsjednica zahvaljuje članovima Vijeća na ukazanom joj povjerenju i nastavlja predsjedati.
Ad 5. Izbor potpredsjednika Vijeća

Predsjednica obavještava članove Vijeća da je u skladu s Poslovnikom Vijeća podnesen jedan prijedlog za izbor potpredsjednika Vijeća.
Prijedlog da se za potpredsjednika izabere Mario Devčić podnijeli su članovi: Ljiljana Marks Šikić, Lea Galović, Krešimir Petlić i Lora Rajić. /Prijedlog se prilaže ovom zapisniku./
Predsjednica otvara raspravu.


Budući da nitko ne traži riječ, predsjednica poziva izabrane članove Vijeća da se o prijedlogu izjasne dizanjem ruke. 


Za kandidata Maria Devčića glasovalo je 7 članova Vijeća ZA, a 4 člana Vijeća su SUZDRŽANA.
Predsjednica utvrđuje da je Mario Devčić dobio većinu glasova svih članova Vijeća i konstatira da Vijeće donosi
Z A K LJ U Č A K

o izboru potpredsjednika Vijeća Mjesnog odbora Jarun

1. Za potpredsjednika Vijeća Mjesnog odbora Jarun izabran je Mario Devčić.

          2.   Ovaj zaključak bit će objavljen na oglasnoj ploči u sjedištu Mjesnog odbora.
Ad 6. Pitanja i prijedlozi

Predsjednica Vijeća upućuje članove Vijeća da predaju popunjene upitnike o osobnim podacima i potpisane prisege djelatnicima Gradskog ureda za mjesnu samoupravu te predlaže termin održavanja slijedeće, 2. sjednice Vijeća Mjesnog odbora Jarun za 7. srpnja 2021., u 18:30 sati u prostorima Mjesnog odbora Jarun, Hrgovići 57a, Zagreb.
Budući da nitko od članova ne traži riječ, konstatiram da je dnevni red iscrpljen i zaključujem konstituirajuću sjednicu.
Dovršeno u 14:35 sati.

KLASA: 026-02/21-002/838
URBROJ: 251-06-11-1503-21-11
Zagreb, 25. lipnja 2021.

Zapisnik sastavila:  





         Predsjednica
Božidarka Ciglar





Vijeća Mjesnog odbora

    Jarun
                                                                                                                                  Ljiljana Marks Šikić, v. r.
